text: Økonomi? Ok. Resultater? Skuffende
  31 august 2012 kl. 13.36
  Vejle Boldklub Kolding har netop fremlagt halvårsregnskabet, som klubben betegner som tilfredsstillende. Derimod er der ikke tilfredshed med de sportslige resultater.
  Klubben havde det første halvår en omsætning på 17,6 mio. kr. Det er en stigning på 3,3 mio.kr.
  Underskuddet er 2,5 mio. - en forbedring på 6,1 mio. i forhold til samme periode sidste år.
  Til gengæld er der skuffelse over de sportslige resultater.
  Indtil videre har bestyrelsen dog tillid til cheftræner Nicolai Wael.
  I øjeblikket ligger Vejle Boldklub Kolding på en 5. plads i 1. division.
  Klubbens erklærede mål er en oprykning til Superligaen til sommer.
  